62020CO0706_INF
Unionin tuomioistuimen määräys (kymmenes jaosto) 3.9.2021 – Amoena II
(asia C-706/20) (
1
)
(Ennakkoratkaisupyyntö – Unionin tuomioistuimen työjärjestyksen 99 artikla – Yhteinen tullitariffi – Tariffiluokittelu – Yhdistetty nimikkeistö – Nimikkeet 6212 ja 9021 – Proteesirintaliivit – Täytäntöönpanoasetus (EU) 2017/1167 – Tarvikkeiden käsite – 19.12.2019 annetun tuomion Amoena (C‑677/18, EU:C:2019:1142) tulkinta)
Tulliliitto – Yhteinen tullitariffi – Tullinimikkeet – Yhdistetyn nimikkeistön 90 ryhmä – Mainitussa ryhmässä tarkoitettujen rintaproteesien käsite – Arviointiperusteet – Proteesirintaliivit eivät kuulu käsitteen alaan
(Neuvoston asetuksen N:o 2658/87, sellaisena kuin se on muutettuna asetuksella N:o 2016/1821, liitteessä I oleva 90 ryhmä)
(ks. 33–37 kohta)
Ratkaisu
1)
Unionin tuomioistuimen 19.12.2019 annetun tuomion Amoena (C‑677/18, EU:C:2019:1142) englanninkielisen version 53 kohtaa on tulkittava siten, että
–
kyseisen kohdan ensimmäisessä virkkeessä sanoilla ”them” ja ”their” viitataan rintaproteeseihin ja sanalla ”they” viitataan proteesirintaliiveihin ja että
–
mainitun kohdan toisessa virkkeessä sanalla ”their” ja sanalla ”they”, kahdella ensimmäisellä kerralla kun sanaa ”they” käytetään, viitataan proteesirintaliiveihin, kun taas viimeisellä kerralla kun sanaa ”they” käytetään, sillä viitataan rintaproteeseihin.
2)
Unionin tuomioistuin on 19.12.2019 annetun tuomion Amoena (C‑677/18, EU:C:2019:1142) englanninkielisen version 53 kohdan toisessa virkkeessä määrittääkseen, voidaanko proteesirintaliivejä pitää rintaproteesien yhdistetyn nimikkeistön, joka on tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87, sellaisena kuin se on muutettuna 6.10.2016 annetulla komission täytäntöönpanoasetuksella (EU) 2016/1821, liitteessä I olevassa 90 ryhmässä tarkoitettuina tarvikkeina, ainoastaan soveltanut kyseisen tuomion 51 kohdassa määriteltyä perustetta, jonka mukaan mainitussa ryhmässä tarkoitettuina tarvikkeina pidetään vaihdettavia välineistön osia, joilla tehdään mahdolliseksi laitteen käyttäminen tiettyyn tarkoitukseen sen perustoimintojen lisäksi.
(
1
)	EUVL C 110, 29.3.2021.